શીર્ષક: નરેન્દ્ર મોદી મેરઠમાં : 'જે લોકો સબૂત માગે છે તેઓ દેશના સપૂતને લલકારે છે.'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ભારત સિવાય અમેરિકા, ચીન તથા રશિયા અવકાશમાં સેટેલાઇટ તોડી પાડવાની ક્ષમતાથી સજ્જ

ભાષણની શરૂઆત કરતા તેમણે કહ્યું, "હું મારો હિસાબ આપીશ અને સાથે-સાથે બીજાનો હિસાબ પણ લઈશ. આ બન્ને કામ સાથેસાથે ચાલશે ત્યારે જ તો હિસાબ બરાબર થશે."

"તમે તો જાણો છો કે હું ચોકીદાર છું અને ચોકીદાર ક્યારેય અન્યાન નહીં કરે."

"આગામી દિવસોમાં દેશની સામે એનડીએ સરકારના પાંચ વર્ષના કામ રાખીશ અને વિરોધીઓને પૂછીશ કે જ્યારે તમે સરકારમાં હતા ત્યારે નાકામ કેમ રહ્યા?"

"આજે એક તરફ વિકાસનો મજબૂત આધાર છે જ્યારે બીજી તરફ નીતિ, વિચાર કે નિયત નથી."

ભાષણ આગળ વધારતા તેમણે કહ્યું, "એક તરફ નવા ભારતના સંસ્કાર છે જ્યારે બીજી તરફ વંશવાદ અને ભ્રષ્ટાચારની બોલબાલા છે."

"એક તરફ દમદાર ચોકીદાર છે જ્યારે બીજી તરફ દાગદારોની ભરમાર છે. આ દેશે સૂત્રોચ્ચાર કરનારી સરકાર જોઈ છે પરંતુ પ્રથમ વાર નિર્ણય લેનારી સરકાર છે."

ફરીથી સર્જિકલ સ્ટ્રાઇકની વાત કરતા તેમણે કહ્યું, "જમીન, હવા કે પછી અંતરિક્ષ હોય સર્જિકલ સ્ટ્રાઇક કરવાનું સાહસ આ ચોકીદારે કર્યું છે."

'સબૂત જોઈએ કે સપૂત?'

લોકોને સવાલ કરતા મોદીએ કહ્યું "જ્યારે મહામિલાવટી લોકો દિલ્હીમાં બેઠા હતા ત્યારે દેશના અલગઅલગ ખૂણે બૉમ્બ ધમાકા થતા હતા કે નહીં?"

"એક ગંભીર વાત કહીશ કે આ મહામિલાવટી લોકો પાકિસ્તાની મીડિયામાં છવાયેલા છે અને તેમના નામની તાળીઓ પડી રહી છે."

મોદીએ એવું પણ કહ્યું કે સબૂત જોઈએ છે કે સપૂત જોઈએ છે. જે લોકો સબૂત માગે છે તેઓ દેશના સપૂતને લલકારે છે.

મોદીએ કહ્યું જ્યારે હું નાનો હતો ત્યારે સાંભળતો કે ગરીબી હટાવવાની વાત થઈ રહી છે. જ્યારે યુવાન થયો ત્યારે પણ ગરીબી હટાવવાની વાતો થઈ રહી હતી. 

મોદીએ કહ્યું કે ગરીબી ત્યારે હટશે જ્યારે કૉંગ્રેસ ખૂણે ખૂણેથી હટશે. 

રાહુલ, માયાવતી અને મુલાયમ પર સાધ્યું નિશાન

મોદીએ કહ્યું, "હું દેશ માટે મારું બધું જ દાવ પર લગાવવા તૈયાર છું. કોઈ પણ રાજકીય કે આંતરરાષ્ટ્રીય દબાણ આ ચોકીદારને ડરાવી નહીં શકે."

મોદીએ એવું પણ કહ્યું, "મારી પાસે હતું પણ શું? જે આપ્યું છે તે દેશે આપ્યું છે."

રાહુલ ગાંધીની ટિપ્પણીના જવાબમાં કહ્યું, "જ્યારે કાલે હું એ-સેટની વાત કરી રહ્યો હતો ત્યારે અમુક બુદ્ધિમાન લોકો સમજ્યા કે હું થિયેટરના સેટની વાત કરી રહ્યો છું."

"આપણા વૈજ્ઞાનિકો અંતરિક્ષમાં પરિક્ષણ કરવાની માગ કરતા હતા પરંતુ તેમની સરકાર આ નિર્ણય ટાળી દીધો હતો."

"આ લોકો હંમેશાં ભારતને કમજોર બનાવી રાખવા માગતા...